CELEX: 
Language: mt
Date: 2019-03-14 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) 2016/2031 tal-Parlament Ewropew u tal-Kunsill dwar il-miżuri protettivi kontra l-pesti tal-pjanti billi jawtorizza lill-Istati Membri jipprevedu derogi temporanji għall-finijiet tal-ittestjar uffiċjali, għal finijiet xjentifiċi jew edukattivi, għall-finijiet ta’ provi, għall-għażliet tal-varjetà jew għat-tnissil

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               L-Artikoli 8(1) u 48(1) tar-Regolament (UE) 2016/2031 tal-Parlament Ewropew u tal-Kunsill dwar il-miżuri protettivi kontra pesti tal-pjanti
                  1
                jipprevedu derogi mill-Artikoli 5(1), 30(1), 32(2), 40(1), 41(1), 42(2), 49(1), 53(1) u 54(1) u jgħidu li, meta ssir applikazzjoni għal dan, l-Istati Membri jistgħu jawtorizzaw b’mod temporanju l-introduzzjoni, iż-żamma u t-tkattir fit-territorju tagħhom u l-moviment fi ħdanu ta’ pesti ta’ kwarantina fl-Unjoni jew ta’ pesti suġġetti għall-miżuri adottati skont l-Artikolu 30(1) u ta’ pjanti, prodotti mill-pjanti u oġġetti oħrajn li jintużaw għall-finijiet tal-ittestjar uffiċjali, għal finijiet xjentifiċi jew edukattivi, għall-finijiet ta’ provi, għall-għażla tal-varjetà jew għat-tnissil.
            
            
               Dawk l-attivitajiet għandha tinħarġilhom awtorizzazzjoni biex ikun żgurat li l-introduzzjoni, iż-żamma, it-tkattir u l-użu temporanju fit-territorju tal-Unjoni ta’ pesti ta’ kwarantina jew ta’ pesti li huma suġġetti għall-miżuri adottati skont l-Artikolu 30(1) u l-moviment temporanju tagħhom fi ħdanu ma jwasslux biex dawn il-pesti jistabbilixxu ruħhom fit-territorju tal-Unjoni jew jinfirxu fih u biex ikun żgurat li l-introduzzjoni temporanja fit-territorju tal-Unjoni ta’ pjanti, prodotti mill-pjanti u oġġetti oħrajn li jintużaw għall-istess għanijiet u l-moviment tagħhom fi ħdanu ma jwasslux għal riskju mhux aċċettabbli li jinfirxu l-pesti ta’ kwarantina jew il-pesti li huma suġġetti għall-miżuri adottati skont l-Artikolu 30(1).
            
            
               Għalhekk, skont l-Artikoli 8(5) u 48(5) tar-Regolament (UE) 2016/2031, il-Kummissjoni għandha tissupplimenta dak ir-Regolament billi tistabbilixxi regoli ddettaljati dwar l-iskambju tal-informazzjoni bejn l-Istati Membri u l-Kummissjoni dwar l-introduzzjoni fit-territorju tal-Unjoni u l-moviment fi ħdanu tal-pesti, tal-pjanti, tal-prodotti mill-pjanti u tal-oġġetti l-oħrajn ikkonċernati, il-proċeduri u l-kundizzjonijiet għall-għoti tal-awtorizzazzjonijiet rispettivi, kif ukoll ir-rekwiżiti għall-monitoraġġ tal-konformità u l-azzjonijiet li għandhom jittieħdu f’każ ta’ nuqqas ta’ konformità, permezz ta’ att delegat skont l-Artikolu 105 tiegħu. 
            
            
               Dan ir-Regolament ikopri l-ittestjar uffiċjali, il-finijiet xjentifiċi jew edukattivi, il-provi u l-għażla tal-varjetà jew it-tnissil, u jistabbilixxi kundizzjonijiet speċjali ta’ deroga għall-ittestjar uffiċjali. 
            
            
               Ir-Regolament jolqot lill-persuni li jwettqu attivitajiet marbutin mal-ittestjar uffiċjali, mal-finijiet xjentifiċi jew edukattivi, mal-provi u mal-għażla tal-varjetà jew mat-tnissil li jinvolvu l-introduzzjoni, iż-żamma, it-tkattir jew l-użu ta’ xi materjal speċifikat fl-Unjoni u fiż-żona protetta tagħha jew il-moviment tiegħu fi ħdanhom, kif speċifikat iktar ’il fuq, inklużi lill-awtoritajiet kompetenti, lill-istituzzjonijiet akkademiċi u tar-riċerka u lill-operaturi professjonisti.
            
            
               Dan ir-Regolament se jħassar id-Direttiva tal-Kummissjoni 2008/61/KE li tistabbilixxi l-kundizzjonijiet li bihom ċerti organiżmi ta’ ħsara, pjanti, prodotti mill-pjanti u oġġetti oħra elenkati fl-Annessi I sa V tad-Direttiva tal-Kunsill 2000/29/KE jistgħu jiddaħħlu jew jiġu mċaqalqa fil-Komunità jew f’ċerti żoni protetti tagħha, għal prova jew għal skopijiet xjentifiċi u għal xogħol fuq selezzjonijiet varjetali
                  2
               .
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Fis-16 ta’ Jannar 2018, fis-26 ta’ Marzu 2018, fil-11 ta’ Diċembru 2018, fit-22 ta’ Jannar 2019 u fit-22 ta’ Frar 2019, il-Kummissjoni kkonsultat lill-Grupp ta’ Esperti dwar is-Saħħa tal-Pjanti.
            
            
               Bejn il-5 ta’ Ottubru u t-2 ta’ Novembru 2018 saret konsultazzjoni pubblika dwar dan l-abbozz tal-att delegat permezz tal-Portal għal Regolamentazzjoni Aħjar. B’kollox intbagħtu erba’ tweġibiet b’rabta ma’ din il-konsultazzjoni, li ġew ippubblikati
                  3
                u li tqiesu. 
            
            
               Fil-11 ta’ Diċembru 2018 ingħatat notifika ta’ 60 jum dwar il-miżuri sanitarji u fitosanitarji, li matulhom intbagħat kumment wieħed, li tqies.
            
            
               3.ELEMENTI ĠURIDIĊI TAL-ATT DELEGAT
            
            
               L-att delegat jipprevedi derogi temporanji skont l-Artikoli 8(1) u 48(1) tar-Regolament (UE) 2016/2031.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 14.3.2019
            
            
               li jissupplimenta r-Regolament (UE) 2016/2031 tal-Parlament Ewropew u tal-Kunsill dwar il-miżuri protettivi kontra l-pesti tal-pjanti billi jawtorizza lill-Istati Membri jipprevedu derogi temporanji għall-finijiet tal-ittestjar uffiċjali, għal finijiet xjentifiċi jew edukattivi, għall-finijiet ta’ provi, għall-għażliet tal-varjetà jew għat-tnissil
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
         
         
            
               Wara li kkunsidrat ir-Regolament (UE) 2016/2031 tal-Parlament Ewropew u tal-Kunsill tas-26 ta’ Ottubru 2016 dwar il-miżuri protettivi kontra pesti tal-pjanti, li jemenda r-Regolamenti (UE) Nru 228/2013, (UE) Nru 652/2014 u (UE) Nru 1143/2014 tal-Parlament Ewropew u tal-Kunsill u li jħassar id-Direttivi tal-Kunsill 69/464/KEE, 74/647/KEE, 93/85/KEE, 98/57/KE, 2000/29/KE, 2006/91/KE u 2007/33/KE
                  4
               , u b’mod partikulari l-Artikoli 8(5) u 48(5) tiegħu,
            
            
               Billi:
            
            
               (1)Skont ir-Regolament (UE) 2016/2031, meta ssir applikazzjoni għal dan, l-Istati Membri jistgħu jawtorizzaw b’mod temporanju l-introduzzjoni, iż-żamma u t-tkattir fit-territorju tagħhom u l-moviment fi ħdanu ta’ pesti ta’ kwarantina fl-Unjoni jew ta’ pesti suġġetti għall-miżuri adottati skont l-Artikolu 30(1) ta’ dak ir-Regolament għall-finijiet tal-ittestjar uffiċjali, għal finijiet xjentifiċi jew edukattivi, għall-finijiet ta’ provi, għall-għażliet tal-varjetà jew għat-tnissil. Barra minn hekk, meta ssir applikazzjoni għal dan, l-Istati Membri jistgħu jawtorizzaw b’mod temporanju wkoll l-introduzzjoni fit-territorju tagħhom u l-moviment fi ħdanu ta’ pjanti, prodotti mill-pjanti u oġġetti oħrajn li jintużaw għall-finijiet tal-ittestjar uffiċjali, għal finijiet xjentifiċi jew edukattivi, għall-finijiet ta’ provi, għall-għażla tal-varjetà jew għat-tnissil.
            
            
               (2)Jeħtieġ li r-Regolament (UE) 2016/2031 jiġi ssupplimentat billi jiġu adottati regoli dwar l-iskambju tal-informazzjoni bejn l-Istati Membri u l-Kummissjoni dwar l-introduzzjoni fit-territorju tal-Unjoni u l-moviment fi ħdanu tal-pesti, tal-pjanti, tal-prodotti mill-pjanti u tal-oġġetti l-oħrajn ikkonċernati, dwar il-proċeduri u l-kundizzjonijiet għall-għoti tal-awtorizzazzjonijiet rispettivi, kif ukoll dwar ir-rekwiżiti għall-monitoraġġ tal-konformità u l-azzjonijiet li għandhom jittieħdu f’każ ta’ nuqqas ta’ konformità.
            
            
               (3)Sabiex jiġi żgurat li jiġi eliminat ir-riskju fitosanitarju marbut mal-attivitajiet speċifikati jew li dan jitnaqqas għal livell aċċettabbli, jenħtieġ li l-introduzzjoni fl-Unjoni ta’ xi materjal speċifikat u l-moviment tiegħu fi ħdanha jiġu awtorizzati b’ċerti kundizzjonijiet li jiżguraw li tintbagħat applikazzjoni sħiħa u xierqa, li jiġu eżaminati n-natura u l-għanijiet tal-attivitajiet speċifikati, li jiġi kkonfermat li l-attivitajiet speċifikati jkunu qed jitwettqu f’postijiet ta’ kwarantina jew f’faċilitajiet ta’ trażżin u li l-materjal ikkontaminat jinqered u jitneħħa b’mod sikur. 
            
            
               (4)Sabiex ikun żgurat li l-materjal speċifikat ikkonċernat jiġi mmonitorjat u jkun jista’ jiġi ttraċċat, u sabiex kull riskju fitosanitarju marbut miegħu jkun jista’ jiġi ttrattat mill-ewwel, huwa xieraq li, wara li tingħata dik l-awtorizzazzjoni, l-awtorità kompetenti tal-Istat Membru li fih għandha titwettaq l-attività speċifikata approvata toħroġ ittra ta’ awtorizzazzjoni li jenħtieġ li tkun dejjem mal-materjal speċifikat ikkonċernat. 
            
            
               (5)Jenħtieġ li l-format tal-ittra ta’ awtorizzazzjoni jkun jixbah lil dak stabbilit fl-Anness II tad-Direttiva tal-Kummissjoni 2008/61/KE
                  5
               , minħabba li dan wera li jista’ jiġi implimentat b’mod effettiv u konsistenti. 
            
            
               (6)Jenħtieġ li għal diversi introduzzjonijiet fl-Unjoni u movimenti fi ħdanha tal-materjal speċifikat suġġett għall-attivitajiet speċifikati tintuża ittra waħda ta’ awtorizzazzjoni skont kundizzjonijiet speċjali sabiex ikun żgurat qafas proporzjonat u effettiv għat-tali introduzzjonijiet u għat-tali movimenti.
            
            
               (7)L-ittestjar uffiċjali jsir b’mod iktar frekwenti mill-attivitajiet speċifikati l-oħrajn. Għalhekk ikun iktar effiċjenti li jiġi permess qafas iktar flessibbli għall-ittestjar uffiċjali milli għall-attivitajiet speċifikati l-oħrajn.
            
            
               (8)Jenħtieġ li jiġu stabbiliti r-regoli dwar l-azzjonijiet li l-awtoritajiet kompetenti għandhom jieħdu f’każ ta’ nuqqas ta’ konformità mad-dispożizzjonijiet ta’ dan ir-Regolament, sabiex jiġi żgurat li jittieħdu azzjonijiet korrettivi malajr kemm jista’ jkun. Jenħtieġ li dawk l-azzjonijiet jinkludu l-obbligi ta’ min ikun responsabbli għall-attivitajiet speċifikati.
            
            
               (9)Għall-finijiet taċ-ċertezza tad-dritt u taċ-ċarezza, jenħtieġ li titħassar id-Direttiva 2008/61/KE.
            
            
               (10)Jenħtieġ li dan ir-Regolament japplika mingħajr preġudizzju għar-regoli adottati skont l-Artikolu 48 tar-Regolament dwar il-Kontrolli Uffiċjali b’rabta mal-oġġetti eżentati mill-kontrolli uffiċjali fil-postijiet ta’ kontroll fuq il-fruntiera
                  6
               .
            
            
               (11)Sabiex l-attivitajiet awtorizzati jitħallew jintemmu bla xkiel, huwa xieraq li l-validità tal-approvazzjonijiet ta’ dawk l-attivitajiet tiġi estiża għal perjodu speċifikat taż-żmien. 
            
            
               (12)Għal raġunijiet ta’ ċertezza tad-dritt, jenħtieġ li dan ir-Regolament jibda japplika mill-istess data li fiha jibda japplika r-Regolament (UE) 2016/2031, 
            
            
               ADOTTAT DAN IR-REGOLAMENT:
            
            
               Artikolu 1
               Kamp ta’ applikazzjoni
            
            
               Dan ir-Regolament jistabbilixxi l-kundizzjonijiet għal deroga minn ċerti dispożizzjonijiet tar-Regolament (UE) 2016/2031, li permezz tagħha l-pesti speċifikati u l-pjanti, il-prodotti mill-pjanti u l-oġġetti l-oħrajn, kif iddefinit fl-Artikolu 2 ta’ dan ir-Regolament, jistgħu jiddaħħlu, jinżammu, jitkattru jew jintużaw fl-Unjoni jew fiż-żoni protetti tagħha jew jiġu mċaqalqin fihom għall-finijiet tal-ittestjar uffiċjali, għal finijiet xjentifiċi jew edukattivi, għall-finijiet ta’ provi, għall-għażla tal-varjetà jew għat-tnissil. B’mod partikulari, dan ir-Regolament jistabbilixxi derogi mid-dispożizzjonijiet li ġejjin tar-Regolament (UE) 2016/2031:
            
            
               (a)mill-Artikolu 5(1) tiegħu li jittratta l-projbizzjoni tal-introduzzjoni, il-moviment, iż-żamma, it-tkattir u r-rilaxx fit-territorju tal-Unjoni ta’ pesti ta’ kwarantina fl-Unjoni;
            
            
               (b)mill-Artikolu 30(1) tiegħu li jittratta l-miżuri tal-Unjoni adottati b’rabta ma’ pesti li mhumiex elenkati bħala pesti ta’ kwarantina fl-Unjoni, iżda li jistgħu jissodisfaw il-kundizzjonijiet għall-inklużjoni f’dik il-lista;
            
            
               (c)mill-Artikolu 32(2) tiegħu li jittratta l-projbizzjoni tal-introduzzjoni, il-moviment, iż-żamma, it-tkattir u r-rilaxx fiż-żoni protetti tat-territorju tal-Unjoni ta’ pesti ta’ kwarantina f’żona protetta;
            
         
         
            
               (d)mill-Artikolu 40(1) tiegħu li jittratta l-projbizzjoni tal-introduzzjoni fit-territorju tal-Unjoni ta’ ċerti pjanti, prodotti mill-pjanti u oġġetti oħrajn mill-pajjiżi terzi jew mit-territorji kollha jew minn uħud minnhom;
            
            
               (e)mill-Artikolu 41(1) tiegħu li jittratta r-rekwiżiti speċjali u ekwivalenti għall-introduzzjoni fit-territorju tal-Unjoni u għall-moviment fi ħdanu ta’ ċerti pjanti, prodotti mill-pjanti u oġġetti oħrajn minn pajjiżi terzi;
            
            
               (f)mill-Artikolu 42(2) tiegħu li jittratta l-projbizzjoni tal-introduzzjoni fit-territorju tal-Unjoni ta’ ċerti pjanti, prodotti mill-pjanti u oġġetti oħrajn ta’ riskju għoli minn pajjiżi terzi;
            
            
               (g)mill-Artikolu 49(1) tiegħu li jittratta l-miżuri temporanji dwar l-introduzzjoni fit-territorju tal-Unjoni u l-moviment fi ħdanu ta’ ċerti pjanti, prodotti mill-pjanti u oġġetti oħrajn minn pajjiżi terzi;
            
            
               (h)mill-Artikolu 53(1) tiegħu li jittratta l-projbizzjoni tal-introduzzjoni fiż-żoni protetti tat-territorju tal-Unjoni ta’ pjanti, prodotti mill-pjanti u oġġetti oħrajn li joriġinaw minn pajjiżi terzi jew fit-territorju tal-Unjoni;
            
            
               (i)mill-Artikolu 54(1) tiegħu li jittratta r-rekwiżiti speċjali għall-introduzzjoni fiż-żoni protetti tat-territorju tal-Unjoni ta’ pjanti, prodotti mill-pjanti u oġġetti oħrajn.
            
            
               B’mod partikulari, dan ir-Regolament jistabbilixxi:
            
            
               (a)ir-regoli dwar l-iskambju tal-informazzjoni bejn l-Istati Membri u l-Kummissjoni dwar l-introduzzjoni, iż-żamma, it-tkattir jew l-użu tal-pesti speċifikati jew tal-pjanti, tal-prodotti mill-pjanti u tal-oġġetti l-oħrajn fl-Unjoni jew fiż-żoni protetti tagħha u l-moviment tagħhom fi ħdanhom;
            
            
               (b)il-proċedura u l-kundizzjonijiet li bihom l-Istati Membri għandhom jawtorizzaw b’mod temporanju t-twettiq tal-attivitajiet speċifikati;
            
            
               (c)ir-regoli dwar il-monitoraġġ tal-konformità u l-azzjonijiet li għandhom jittieħdu f’każ ta’ nuqqas ta’ konformità.
            
            
               Artikolu 2
               Definizzjonijiet
            
            
               Għall-finijiet ta’ dan ir-Regolament, għandhom japplikaw id-definizzjonijiet li ġejjin:
            
            
               (a)“pesti speċifikati” tfisser waħda mill-affarijiet li ġejjin:
            
            
               (i)il-pesti ta’ kwarantina fl-Unjoni, elenkati skont l-Artikolu 5 tar-Regolament (UE) 2016/2031;
            
            
               (ii)il-pesti suġġetti għall-miżuri adottati skont l-Artikolu 30(1) ta’ dak ir-Regolament;
            
            
               (iii)il-pesti ta’ kwarantina f’żona protetta, elenkati skont l-Artikolu 32(3) ta’ dak ir-Regolament; 
            
            
               (b)“pjanti, prodotti mill-pjanti jew oġġetti oħrajn” tfisser il-pjanti, il-prodotti mill-pjanti jew l-oġġetti l-oħrajn suġġetti għall-miżuri adottati skont l-Artikolu 30(1) u elenkati skont l-Artikoli 40(2) u (3), 41(2) u (3), 42(2) u (3), 49(1), 53(2) u (3) u 54(2) u (3) tar-Regolament (UE) 2016/2031;
            
            
               (c)“materjal speċifikat” tfisser kull pest speċifikat, pjanta, prodott mill-pjanti jew oġġett ieħor li jkun jeħtieġ awtorizzazzjoni skont it-tifsira ta’ dan ir-Regolament;
            
            
               (d)“attivitajiet speċifikati” tfisser kull attività li xi persuna, inklużi l-awtoritajiet kompetenti, l-istituzzjonijiet akkademiċi u tar-riċerka u l-operaturi professjonisti, twettaq b’rabta mal-ittestjar uffiċjali, mal-finijiet xjentifiċi jew edukattivi, mal-provi u mal-għażla tal-varjetà jew mat-tnissil li tinvolvi l-introduzzjoni, iż-żamma, it-tkattir jew l-użu ta’ xi materjal speċifikat fl-Unjoni u fiż-żona protetta tagħha jew il-moviment tiegħu fi ħdanhom.
            
            
               Artikolu 3
               Skambju tal-informazzjoni bejn l-Istati Membri u l-Kummissjoni
            
         
         
            
               1.L-Istati Membri għandhom jikkooperaw bejniethom mil-lat amministrattiv f’dak li għandu x’jaqsam mal-iskambju tal-informazzjoni bejniethom u bejn il-Kummissjoni dwar l-introduzzjoni, iż-żamma, it-tkattir u l-użu ta’ xi materjal speċifikat fit-territorju tal-Unjoni jew fiż-żoni protetti tiegħu u l-moviment ta’ dak il-materjal fi ħdanhom.
            
            
               2.Għall-finijiet tal-paragrafu 1, qabel il-31 ta’ Marzu ta’ kull sena, l-Istati Membri għandhom jibagħtu l-informazzjoni kollha li ġejja lill-Kummissjoni u lill-Istati Membri l-oħrajn: 
            
            
               (a)lista tat-tipi u tal-kwantitajiet tal-materjal speċifikat awtorizzat skont dan ir-Regolament u mdaħħal fl-Unjoni jew imċaqlaq fiha matul is-sena kalendarja ta’ qabel; 
            
            
               (b)rapport dwar il-preżenza ta’ pesti speċifikati mhux awtorizzati skont dan ir-Regolament u ta’ pesti oħrajn li l-awtorità kompetenti tqis li huma ta’ riskju għall-Unjoni u li jkunu ġew innutati waqt l-attivitajiet speċifikati. 
            
            
               (c)il-miżuri li ttieħdu f’każ ta’ nuqqas ta’ konformità;
            
            
               (d)il-lista tal-postijiet ta’ kwarantina u tal-faċilitajiet ta’ trażżin li ntużaw għall-finijiet ta’ dan ir-Regolament. 
            
            
               3.Il-moviment u l-introduzzjoni tal-materjal speċifikat fl-Unjoni għall-finijiet tal-attivitajiet speċifikati awtorizzati skont l-Artikolu 5 għandhom jiġu rreġistrati, flimkien mal-awtorizzazzjoni rispettiva tagħhom, f’sistema kompjuterizzata ta’ ġestjoni tal-informazzjoni għall-kontrolli uffiċjali (IMSOC) kif imsemmi fl-Artikolu 131 tar-Regolament (UE) 2017/625 tal-Parlament Ewropew u tal-Kunsill.
            
            
               Artikolu 4
               Applikazzjoni 
            
            
               Għandha tintbagħat applikazzjoni lill-awtoritajiet kompetenti qabel kull introduzzjoni, żamma, tkattir u użu tal-materjal speċifikat fl-Unjoni u l-moviment tiegħu fi ħdanha skont l-Artikoli 8(1) u 48(1) tar-Regolament (UE) 2016/2031, skont il-każ.
            
            
               Il-kontenut tagħha għandu jkun konformi mar-rekwiżiti stabbiliti fl-Anness I ta’ dan ir-Regolament.
            
            
               Artikolu 5
               Kundizzjonijiet biex tingħata l-awtorizzazzjoni
            
            
               L-Istati Membri għandhom jawtorizzaw l-introduzzjoni, iż-żamma, it-tkattir u l-użu tal-materjal speċifikat fl-Unjoni u l-moviment tiegħu fi ħdanha skont l-Artikoli 8(1) u 48(1) tar-Regolament (UE) 2016/2031, skont il-każ, għal perjodu limitat taż-żmien u biss meta jintlaħqu l-kundizzjonijiet li ġejjin:
            
            
               (a)meta jkun instab li l-applikazzjoni hija konformi mal-Artikolu 4 ta’ dan ir-Regolament; 
            
            
               (b)meta l-awtorità kompetenti tkun eżaminat in-natura u l-għanijiet tal-attivitajiet speċifikati u tkun sabet li dawn huma konformi mad-definizzjoni tal-attivitajiet speċifikati mogħtija fl-Artikolu 2 ta’ dan ir-Regolament;
            
            
               (c)meta jkun ġie kkonfermat li l-attivitajiet speċifikati jkunu qed jitwettqu f’postijiet ta’ kwarantina jew f’faċilitajiet ta’ trażżin indikati fl-applikazzjoni u magħżulin mill-awtorità kompetenti skont l-Artikoli 60 u 61 tar-Regolament (UE) 2016/2031;
            
            
               (d)meta jkun ġie żgurat li, wara li titlesta l-attività speċifikata li għaliha tkun inħarġet dik l-awtorizzazzjoni, il-materjal speċifikat ikun inqered u jkun tneħħa b’mod sikur jew ikun inħażen b’kundizzjonijiet xierqa għal użu ulterjuri skont l-Artikolu 64 tar-Regolament (UE) 2016/2031.
            
            
               Artikolu 6
               Ittra ta’ awtorizzazzjoni wara li tingħata l-awtorizzazzjoni
            
            
               1.Wara li tingħata l-awtorizzazzjoni msemmija fl-Artikolu 5, l-awtorità kompetenti tal-Istat Membru li fih għandha titwettaq l-attività speċifikata approvata għandha toħroġ ittra ta’ awtorizzazzjoni. Din l-ittra ta’ awtorizzazzjoni għandha tkun dejjem mal-materjal speċifikat ikkonċernat.
            
            
               2.Fil-każ ta’ materjal speċifikat li joriġina fl-Unjoni, l-ittra ta’ awtorizzazzjoni għandha tkun fil-format stabbilit fil-Parti A tal-Anness II. Fil-każ tal-moviment tal-materjal speċifikat rispettiv b’kundizzjonijiet ta’ kwarantina jew ta’ trażżin, hija għandha tkun approvata b’mod uffiċjali mill-Istat Membru ta’ oriġini.
            
            
               3.Fil-każ ta’ materjal speċifikat li joriġina f’pajjiżi terzi, l-ittra ta’ awtorizzazzjoni għandha tkun fil-format stabbilit fil-Parti B tal-Anness II. Fil-każ tal-introduzzjoni tal-materjal speċifikat rispettiv b’kundizzjonijiet ta’ kwarantina jew ta’ trażżin, hija għandha tkun approvata b’mod uffiċjali mill-pajjiż terz ta’ oriġini.
            
         
         
            
               4.Fil-każ ta’ diversi introduzzjonijiet fl-Unjoni jew movimenti fi ħdanha ta’ tip ta’ materjal speċifikat speċifiku, l-awtorità kompetenti tista’ toħroġ ittra waħda ta’ awtorizzazzjoni meta l-materjal jintbagħat għall-ewwel darba li tkun tkopri dawk l-introduzzjonijiet jew dawk il-movimenti kollha, dejjem jekk jintlaħqu l-kundizzjonijiet kollha li ġejjin:
            
            
               (a)jekk l-introduzzjonijiet jew il-movimenti jseħħu diversi drabi fis-sena; 
            
            
               (b)jekk il-materjal speċifikat ikun ippakkjat bl-istess kundizzjonijiet;
            
            
               (c)jekk il-materjal speċifikat ikun ġej mingħand l-istess fornitur u jkun għall-istess persuna li tkun responsabbli għall-attivitajiet approvati. 
            
            
               L-awtorità kompetenti għandha tindika b’mod espliċitu fil-kaxxa numru 10 tal-mudell stabbilit fil-Partijiet A u B tal-Anness II li l-ittra ta’ awtorizzazzjoni tkopri diversi introduzzjonijiet fl-Unjoni jew movimenti fi ħdanha ta’ dak il-materjal speċifikat. Dik l-ittra ta’ awtorizzazzjoni għandha tkun valida għal massimu ta’ sena minn meta tinħareġ. 
            
            
               Artikolu 7
               Dispożizzjonijiet speċjali għall-ittestjar uffiċjali
            
            
               B’deroga mill-Artikoli 4, 5 u 6, l-Istati Membri għandhom jawtorizzaw it-twettiq tal-ittestjar uffiċjali min-naħa tal-awtoritajiet kompetenti jew ta’ operaturi professjonisti taħt is-superviżjoni uffiċjali tal-awtoritajiet kompetenti jekk jintlaħqu l-kundizzjonijiet kollha li ġejjin:
            
            
               (a)jekk il-persuna li tkun responsabbli għall-attivitajiet approvati tkun avżat lill-awtorità kompetenti bl-ittestjar uffiċjali qabel ma dan iseħħ;
            
            
               (b)jekk dik in-notifika tkun tinkludi n-natura u l-għanijiet ta’ dak l-ittestjar uffiċjali;
            
            
               (c)jekk in-notifika jkun fiha konferma li l-ittestjar uffiċjali se jsir f’postijiet ta’ kwarantina jew f’faċilitajiet ta’ trażżin kif imsemmi fl-Artikolu 5(c);
            
            
               (d)jekk l-ittestjar uffiċjali jsir b’tali mod li l-pesti speċifikati ma jinfirxux matul it-trattament u t-trasport tal-materjal speċifikat qabel, waqt u wara l-ittestjar uffiċjali.
            
            
               Artikolu 8
               Dispożizzjonijiet ġenerali dwar il-monitoraġġ tal-konformità
            
            
               L-awtorità kompetenti għandha timmonitorja l-attivitajiet speċifikati sabiex tiżgura li jintlaħqu r-rekwiżiti kollha li ġejjin:
            
            
               (a)li l-persuna li tkun responsabbli għall-attivitajiet tavża mill-ewwel lill-awtorità kompetenti b’kull infestazzjoni tal-materjal speċifikat b’pesti speċifikati li mhumiex awtorizzati skont dan ir-Regolament jew b’pesti oħrajn li jitqiesu li huma ta’ riskju għall-Unjoni u li jkunu ġew innutati waqt l-attivitajiet speċifikati. Meta l-materjal ikun pest speċifikat huwa stess, il-monitoraġġ għandu jittratta l-infestazzjoni potenzjali tiegħu b’pesti speċifikati oħrajn mhux awtorizzati skont dan ir-Regolament jew b’pesti oħrajn li l-awtorità kompetenti tqis li huma ta’ riskju għall-Unjoni u li jkunu ġew innutati waqt l-attivitajiet speċifikati; 
            
            
               (b)li l-persuna li tkun responsabbli għall-attivitajiet tavża mill-ewwel lill-awtorità kompetenti b’kull avveniment li jwassal għall-ħarba tal-pesti msemmija fil-punt (a) fl-ambjent jew li jista’ jwassal għal dan.
            
            
               Artikolu 9
               Azzjonijiet li jridu jittieħdu f’każ li jkun hemm nuqqas ta’ konformità
            
            
               1.L-awtorità kompetenti tista’ titlob lill-persuna li tkun responsabbli għall-attivitajiet timplimenta, mill-ewwel jew fi żmien perjodu speċifikat taż-żmien, azzjonijiet korrettivi biex tiżgura l-konformità mad-dispożizzjonijiet stabbiliti f’dan ir-Regolament.
            
            
               2.Meta l-awtorità kompetenti tikkonkludi li l-persuna li tkun responsabbli għall-attivitajiet ma tkunx tikkonforma mad-dispożizzjonijiet stabbiliti f’dan ir-Regolament, dik l-awtorità għandha tieħu, mingħajr dewmien, il-miżuri meħtieġa biex tiżgura li ma jkomplix ikun hemm dak in-nuqqas ta’ konformità ma’ dawk id-dispożizzjonijiet. Dawk il-miżuri jistgħu jinkludu l-irtirar tal-awtorizzazzjoni msemmija fl-Artikolu 5 jew is-sospensjoni temporanja tagħha.
            
            
               3.Meta l-awtorità kompetenti tkun ħadet miżuri skont il-paragrafu 2, minbarra l-irtirar tal-awtorizzazzjoni, u jibqa’ jkun hemm nuqqas ta’ konformità ma’ dan ir-Regolament, dik l-awtorità għandha tirtira din l-awtorizzazzjoni mingħajr dewmien.
            
            
               Artikolu 10
               Tħassir tad-Direttiva 2008/61/KE u perjodu ta’ tranżizzjoni għall-attivitajiet approvati skont dik id-Direttiva
            
         
         
            
               Id-Direttiva 2008/61/KE titħassar.
            
            
               Ir-referenzi għad-Direttiva mħassra għandhom jinftiehmu bħala referenzi għal dan ir-Regolament u għandhom jinqraw skont it-tabella ta’ korrelazzjoni mogħtija fl-Anness III.
            
            
               L-approvazzjonijiet tal-attivitajiet li ngħataw skont l-Artikolu 2 ta’ dik id-Direttiva għandhom jiskadu fil-31 ta’ Diċembru 2020.
            
            
               Artikolu 11
               Data tad-dħul fis-seħħ u data tal-applikazzjoni
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Huwa għandu jibda japplika mill-14 ta’ Diċembru 2019.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 14.3.2019
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
               
            
         
         
            
                  
                     (1)
                  
                        Ir-Regolament (UE) 2016/2031 tal-Parlament Ewropew u tal-Kunsill tas-26 ta’ Ottubru 2016 dwar il-miżuri protettivi kontra pesti tal-pjanti, li jemenda r-Regolamenti (UE) Nru 228/2013, (UE) Nru 652/2014 u (UE) Nru 1143/2014 tal-Parlament Ewropew u tal-Kunsill u li jħassar id-Direttivi tal-Kunsill 69/464/KEE, 74/647/KEE, 93/85/KEE, 98/57/KE, 2000/29/KE, 2006/91/KE u 2007/33/KE (ĠU L 317, 23.11.2016, p. 4).
               
               
                  
                     (2)
                  
                        ĠU L 158, 18.6.2008, p. 41.
               
               
                  
                     (3)
                  
                        https://ec.europa.eu/info/law/better-regulation/have-your-say_mt.
               
               
                  
                     (4)
                  
                        ĠU L 317, 23.11.2016, p. 4.
               
               
                  
                     (5)
                  
                        Id-Direttiva tal-Kummissjoni 2008/61/KE tas-17 ta’ Ġunju 2008 li tistabbilixxi l-kundizzjonijiet li bihom ċerti organiżmi ta’ ħsara, pjanti, prodotti mill-pjanti u oġġetti oħra elenkati fl-Annessi I sa V tad-Direttiva tal-Kunsill 2000/29/KE jistgħu jiddaħħlu jew jiġu mċaqalqa fil-Komunità jew f’ċerti żoni protetti tagħha, għal prova jew għal skopijiet xjentifiċi u għal xogħol fuq selezzjonijiet varjetali (ĠU L 158, 18.6.2008, p. 41).
               
               
                  
                     (6)
                  
                        Ir-Regolament (UE) 2017/625 tal-Parlament Ewropew u tal-Kunsill tal-15 ta’ Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (Regolament dwar il-Kontrolli Uffiċjali).
               
            
      
    ---documentbreak--- 
      
         
         
            
               ANNESS I
            
            
               1.L-applikazzjoni msemmija fl-Artikolu 4 għandha tinkludi tal-inqas l-affarijiet li ġejjin, skont il-każ:
            
            
               (a)l-isem, l-indirizz, l-indirizz tal-posta elettronika u n-numru tat-telefown tal-applikant u tal-persuna jew tal-persuni li huma responsabbli għall-attività speċifikata, jekk dawn ikunu differenti, fosthom il-kwalifiki xjentifiċi u tekniċi tagħhom għall-finijiet tal-attivitajiet speċifikati;
            
            
               (b)it-tip ta’ materjal speċifikat, l-isem xjentifiku jew l-isem tal-materjal speċifikat u kull referenza ppubblikata, meta dan ikun rilevanti, fosthom l-informazzjoni dwar il-vetturi potenzjali;
            
            
               (c)il-kwantità tal-materjal speċifikat, u kemm-il darba se jintbagħat u l-kwantità tiegħu kull darba li jintbagħat jekk il-materjal ikun se jintbagħat diversi drabi, iġġustifikati skont l-għan tal-attività speċifikata kkonċernata u skont il-kapaċità tal-post ta’ kwarantina jew tal-faċilità ta’ trażżin;
            
            
               (d)il-post ta’ oriġini tal-materjal speċifikat, fosthom l-isem, l-indirizz, l-indirizz tal-posta elettronika u n-numru tat-telefown tal-ispeditur u tal-fornitur u l-provi ddokumentati x-xierqa f’każ li l-materjal speċifikat ikun se jiddaħħal minn pajjiż terz;
            
            
               (e)it-tul ta’ żmien tal-attività speċifikata, kif ukoll taqsira tan-natura u tal-għanijiet tal-attività speċifikata, u wkoll speċifikazzjoni fil-każ tal-provi u tax-xogħlijiet xjentifiċi jew edukattivi marbutin mal-għażliet tal-varjetà; 
            
            
               (f)il-kundizzjonijiet tal-ippakkjar li bihom il-materjal speċifikat se jiġi mċaqlaq jew se jiġi importat;
            
            
               (g)l-isem, l-indirizz u d-deskrizzjoni tal-post ta’ kwarantina jew tal-faċilità ta’ trażżin;
            
            
               (h)l-użu aħħari tal-materjal speċifikat meta titlesta l-attività speċifikata, pereżempju l-qerda, il-ġbir jew il-ħżin;
            
            
               (i)meta jkun applikabbli, il-metodu tal-qerda jew it-trattament tal-materjal speċifikat meta titlesta l-attività speċifikata.
            
            
               2.Fuq talba tal-awtorità kompetenti għandhom jingħataw ukoll informazzjoni u kjarifiki oħrajn.
            
            
               ANNESS II
            
            
               A.Mudell tal-ittra ta’ awtorizzazzjoni għall-moviment fi ħdan l-Unjoni ta’ pesti, pjanti, prodotti mill-pjanti u oġġetti oħrajn għal finijiet xjentifiċi jew edukattivi, għall-finijiet ta’ provi, għall-għażla tal-varjetà jew għat-tnissil, imsemmi fl-Artikolu 6(2) 
            
            
                     
                        Titlu: Ittra ta’ awtorizzazzjoni
                     
                  
                  
                     
                  
               
                     
                        1. L-isem, l-indirizz, l-indirizz tal-posta elettronika u n-numru tat-telefown [tal-ispeditur]/[tal-organizzazzjoni għall-protezzjoni tal-pjanti]* tal-Istat Membru ta’ oriġini
                     
                  
                  
                     
                        -
                     
                     
                        -
                     
                  
               
                     
                        2. L-isem tal-korp responsabbli tal-Istat Membru tal-ħruġ
                     
                  
                  
                     
                        -
                     
                     
                  
               
                     
                        3. L-isem, l-indirizz, l-indirizz tal-posta elettronika u n-numru tat-telefown tal-persuna li hija responsabbli għall-attivitajiet speċifikati
                     
                  
                  
                     
                        -
                     
                     
                        -
                     
                  
               
                     
                        4. L-isem u l-indirizz [tal-post ta’ kwarantina]/[tal-faċilità ta’ trażżin]* 
                     
                  
                  
                     
                        -
                     
                     
                        -
                     
                  
               
                     
                        5. L-isem xjentifiku, meta dan ikun xieraq, jew l-isem tal-materjal speċifikat, fosthom l-isem xjentifiku tal-pest speċifikat ikkonċernat
                     
                  
                  
                     
                        -
                     
                     
                        -
                     
                  
               
                     
                        6. Il-kwantità tal-materjal speċifikat
                     
                  
                  
                     
                        -
                     
                  
               
                     
                        7. It-tip ta’ materjal speċifikat
                     
                  
                  
                     
                        -
                     
                  
               
                     
                        8. Il-kundizzjonijiet tal-ippakkjar u taċ-ċaqliq*
                     
                  
                  
                     
                        Speċifika waħda mill-kundizzjonijiet li ġejjin:
                     
                     
                     
                        8.1. Bil-posta/permezz ta’ kumpanija tat-twassil/bl-għajnuna ta’ passiġġier/b’xi mod ieħor li jrid jiġi speċifikat
                     
                     
                        8.2. Trasport bit-triq/bil-ferrovija/bl-ajru/bil-baħar/b’xi mezz ieħor li jrid jiġi speċifikat
                     
                     
                        8.3. Kundizzjoni oħra
                     
                  
               
                     
                        9. Informazzjoni addizzjonali
                     
                  
                  
                     
                        Dan il-materjal speċifikat qed jiċċaqlaq fit-territorju tal-Unjoni skont ir-Regolament (UE) …/… [Uffiċċju tal-Pubblikazzjonijiet: jekk jogħġbok daħħal ir-referenza ta’ dan ir-Regolament]
                     
                  
               
                     
                        10. Il-materjal se jintbagħat diversi drabi: [iva]/[le]*
                     
                  
                  
                     
                        Jekk iva:
                     
                     
                        Id-data tal-ħruġ:
                     
                     
                        In-numru ta’ referenza ta’ meta ntbagħat il-materjal: 
                     
                     
                        Kemm-il darba se jintbagħat il-materjal speċifikat u l-kwantità tiegħu kull darba li jintbagħat:
                     
                  
               
                     
                        11. L-użu aħħari
                     
                  
                  
                     
                        Il-qerda/il-ġbir jew il-ħżin*
                     
                  
               
                     
                        12. Approvazzjoni tal-materjal speċifikat min-naħa tal-awtorità kompetenti tal-Istat Membru ta’ oriġini
                     
                     
                     
                        Post tal-approvazzjoni:
                     
                     
                     
                        Data:
                     
                     
                     
                        Isem l-uffiċjal awtorizzat u l-firma tiegħu:
                     
                  
                  
                     
                        13. Il-firma u t-timbru, jew it-timbru elettroniku u l-firma elettronika tal-awtorità kompetenti 
                     
                     
                     
                     
                     
                        Post tal-ħruġ:
                     
                     
                     
                        Id-data tal-ħruġ:
                     
                     
                        Id-data tal-iskadenza:
                     
                     
                     
                        Isem l-uffiċjal awtorizzat u l-firma tiegħu:
                     
                     
                  
               
                     
                        14. Ir-referenza tal-IMSOC
                     
                  
                  
                     
                  
               
               *Ħassar dak li ma japplikax.
            
            
               B.Mudell tal-ittra ta’ awtorizzazzjoni għall-introduzzjoni fl-Unjoni ta’ pesti, pjanti, prodotti mill-pjanti u oġġetti oħrajn għal finijiet xjentifiċi jew edukattivi, għall-finijiet ta’ provi, għall-għażla tal-varjetà jew għat-tnissil, imsemmi fl-Artikolu 6(3)
            
            
                     
                        Titlu: Ittra ta’ awtorizzazzjoni
                     
                  
                  
                     
                  
               
                     
                        1. L-isem, l-indirizz, l-indirizz tal-posta elettronika u n-numru tat-telefown [tal-ispeditur]/[tal-organizzazzjoni għall-protezzjoni tal-pjanti]* tal-pajjiż terz ta’ oriġini
                     
                  
                  
                     
                        -
                     
                     
                        -
                     
                  
               
                     
                        2. L-isem tal-korp responsabbli tal-Istat Membru tal-ħruġ
                     
                  
                  
                     
                        -
                     
                     
                  
               
                     
                        3. L-isem, l-indirizz, l-indirizz tal-posta elettronika u n-numru tat-telefown tal-persuna li hija responsabbli għall-attivitajiet speċifikati
                     
                  
                  
                     
                        -
                     
                     
                        -
                     
                  
               
                     
                        4. L-isem u l-indirizz [tal-post ta’ kwarantina]/[tal-faċilità ta’ trażżin]* 
                     
                  
                  
                     
                        -
                     
                     
                        -
                     
                  
               
                     
                        5. L-isem xjentifiku, meta dan ikun xieraq, jew l-isem tal-materjal speċifikat, fosthom l-isem xjentifiku tal-pest speċifikat ikkonċernat
                     
                  
                  
                     
                        -
                     
                     
                        -
                     
                  
               
                     
                        6. Il-kwantità tal-materjal speċifikat
                     
                  
                  
                     
                        -
                     
                  
               
                     
                        7. It-tip ta’ materjal speċifikat
                     
                  
                  
                     
                        -
                     
                  
               
                     
                        8. Il-kundizzjonijiet tal-ippakkjar u tal-importazzjoni*
                     
                  
                  
                     
                        Speċifika waħda mill-kundizzjonijiet li ġejjin:
                     
                     
                     
                        8.1. Bil-posta/permezz ta’ kumpanija tat-twassil/bl-għajnuna ta’ passiġġier/b’xi mod ieħor li jrid jiġi speċifikat
                     
                     
                        8.2. Trasport bit-triq/bil-ferrovija/bl-ajru/bil-baħar/b’xi mezz ieħor li jrid jiġi speċifikat
                     
                     
                        8.3. Kundizzjoni oħra
                     
                  
               
                     
                        9. Informazzjoni addizzjonali
                     
                  
                  
                     
                        Dan il-materjal speċifikat qed jiġi importat fit-territorju tal-Unjoni skont ir-Regolament (UE) …/… [Uffiċċju tal-Pubblikazzjonijiet: jekk jogħġbok daħħal ir-referenza ta’ dan ir-Regolament]
                     
                  
               
                     
                        10. Il-materjal se jintbagħat diversi drabi: [iva]/[le]*
                     
                  
                  
                     
                        Jekk iva:
                     
                     
                        Id-data tal-ħruġ:
                     
                     
                        In-numru ta’ referenza ta’ meta ntbagħat il-materjal: 
                     
                     
                        Kemm-il darba se jintbagħat il-materjal speċifikat u l-kwantità tiegħu kull darba li jintbagħat: 
                     
                  
               
                     
                        11. L-użu aħħari
                     
                  
                  
                     
                        Il-qerda/il-ġbir jew il-ħżin*
                     
                  
               
                     
                        12. Approvazzjoni tal-materjal speċifikat min-naħa tal-organizzazzjoni nazzjonali għall-protezzjoni tal-pjanti tal-pajjiż terz ta’ oriġini
                     
                     
                     
                        Post tal-approvazzjoni:
                     
                     
                     
                        Data:
                     
                     
                     
                        Isem l-uffiċjal awtorizzat u l-firma tiegħu:
                     
                  
                  
                     
                        12. Il-firma u t-timbru, jew it-timbru elettroniku u l-firma elettronika tal-awtorità kompetenti
                     
                     
                     
                     
                     
                        Post tal-ħruġ:
                     
                     
                     
                        Id-data tal-ħruġ:
                     
                     
                        Id-data tal-iskadenza:
                     
                     
                     
                        Isem l-uffiċjal awtorizzat u l-firma tiegħu:
                     
                     
                  
               
                     
                        13. Ir-referenza tal-IMSOC
                     
                  
                  
                     
                  
               
               *Ħassar dak li ma japplikax.
            
         
         
            
               ANNESS III
            
            
               Tabella ta’ korrelazzjoni
            
            
                     
                        Id-Direttiva 2008/61/KE
                     
                  
                  
                     
                        Dan ir-Regolament
                     
                  
               
                     
                        L-Artikolu 1(1)
                     
                     
                        L-Artikolu 1(2) 
                     
                     
                        L-ewwel subparagrafu tal-Artikolu 2(1)
                     
                     
                        It-tieni subparagrafu tal-Artikolu 2(1)
                     
                     
                        L-Artikolu 2(2) 
                     
                     
                        L-Artikolu 2(3) 
                     
                     
                        L-Artikolu 2(4) 
                     
                     
                        L-Artikolu 3
                     
                     
                        L-Artikolu 4
                     
                     
                        L-Artikolu 5
                     
                     
                        L-Artikolu 6
                     
                     
                        L-Artikolu 7
                     
                     
                        Il-punt 1 tal-Anness I
                     
                     
                        Il-punt 2 tal-Anness I
                     
                     
                        L-Anness II
                     
                     
                        L-Anness III
                     
                     
                        L-Anness IV
                     
                     
                        L-Anness V
                     
                  
                  
                     
                        L-Artikolu 4
                     
                     
                        L-Artikolu 4 u l-Anness I
                     
                     
                        L-Artikolu 5 
                     
                     
                        L-Artikolu 9(2)
                     
                     
                        L-Artikolu 6 u l-Anness II 
                     
                     
                        L-Artikolu 8
                     
                     
                        __
                     
                     
                        __
                     
                     
                        __
                     
                     
                        __
                     
                     
                        L-Artikolu 11
                     
                     
                        __
                     
                     
                        L-Artikolu 5
                     
                     
                        __
                     
                     
                        L-Anness II
                     
                     
                        __
                     
                     
                        __
                     
                     
                        L-Anness III